বাংলাদেশসহ বিশ্বের স্বল্পোন্নত দেশগুলোর আমদানি বাণিজ্যের বড় একটি অংশই চীনের নিয়ন্ত্রণে। কাউন্টারফিট প্রোডাক্ট, যাকে আমরা জাল বা নকল পণ্য বলে থাকি, তার ৮৫ ভাগেরই উৎস ওই দেশটি। ঢাকার নবাবপুর, মোতালেব প্লাজা, গুলিস্তান, সিদ্দিকবাজার, আলুবাজার, স্টেডিয়ামসহ আরো কয়েকটি মার্কেটের ৯০ ভাগ পণ্য আসে সরাসরি চীন থেকে। দামি ব্র্যান্ডগুলোর জাল ও ধারণাতীত নিম্নমানের এসব পণ্য এরপর চলে যাচ্ছে বাংলাদেশের সর্বত্র। আর সেগুলো কিনে ক্রেতারা হচ্ছেন প্রতারিত।